ΔΕΛΤΙΟ ΤΥΠΟΥ  
05/07/2021

Η **Ιατρική Εταιρία Δυτικής Ελλάδος και Πελοποννήσου (Ι.Ε.Δ.Ε.Π.)** σε συνδιοργάνωση με την **Παθολογική Κλινική του ΠΓΝΠ «Παναγία η Βοήθεια»** και την **Περιφέρεια Δυτικής Ελλάδας**, πραγματοποιεί ψηφιακή ημερίδα την Τετάρτη 07/07/2021 στις 19:00 με θέμα: «**Covid-19: Αντιμετώπιση και η επόμενη μέρα**».

Στην ημερίδα θα συζητηθούν θέματα που αφορούν στο τι πραγματικά συμβαίνει σήμερα στα νοσοκομεία, στην εργαστηριακή διερεύνηση των περιστατικών αλλά και στο ποια θα είναι η επόμενη μέρα στην διαχείριση της πανδημίας.

Στην εκδήλωση θα απευθύνουν χαιρετισμούς οι:

* **Χαράλαμπος Μπονάνος**, Αντιπεριφερειάρχης Περιφερειακής Ενότητας Αχαΐας
* **Γιάννης Καρβέλης**, Διοικητής της 6ης ΥΠΕ
* **Μάρκος Μαραγκός**, Αντιπρύτανης Φοιτητικής Μέριμνας του Πανεπιστημίου Πατρών και Διευθυντής της Παθολογικής Κλινικής του ΠΓΝΠ
* **Περικλής Δουζδαμπάνης**, Πρόεδρος Διοικητικού Συμβουλίου της Ι.Ε.Δ.Ε.Π.

Την ψηφιακή ημερίδα θα προλογίσει ο Αντιπρύτανης του Πανεπιστημίου Πατρών, κύριος Μάρκος Μαραγκός ο οποίος μαζί με τον κ. Περικλή Δουζδαμπάνη θα προεδρεύσουν της ημερίδας.

Ως ομιλητές συμμετέχουν οι:

* **Αργύριος Τζουβελέκης**, Αν. Καθηγητής Πνευμονολογίας ΠΓΝΠ
* **Αθανασία Μουζάκη**, Υπεύθυνη Εργαστηρίου COVID, Καθηγήτρια Εργαστηριακής Αιματολογίας-Αιμοδοσίας του Πανεπιστημίου Πατρών
* **Μίνα Γκάγκα**, Πρόεδρος του Κεντρικού Συμβουλίου
* **Νικόλαος Σύψας**, Καθηγητής Λοιμωξιολογίας ΕΚΠΑ

Κεντρικός Χορηγός της εκδήλωσης: **UNI-PHARMA**

Χορηγός της εκδήλωσης: **RAFARM**

Στο τέλος θα διεξαχθούν συμπεράσματα και θα ακολουθήσουν ερωτήσεις.

Η ημερίδα θα μεταδοθεί ζωντανά μέσω του [www.iedep.gr](http://www.iedep.gr/). Πληροφορίες για την ημερίδα και το πρόγραμμα μπορείτε να δείτε [εδώ](https://www.synedra.gr/covid-19_epomeni-mera).